# Бележки към финансовия отчет

[1. Статут и предмет на дейност 1](#_Toc515965319)

[2. База за изготвяне **Error! Bookmark not defined.**](#_Toc515965320)

[3. Функционална валута и валута на представяне 1](#_Toc515965321)

[4. Използване на приблизителни оценки и преценки 1](#_Toc515965322)

5[. Разходи за външни услуги 1](#_Toc515965324)

6[. Финансови приходи и разходи 1](#_Toc515965325)

7[. Търговски и други вземания 1](#_Toc515965327)

8[. Капитал и резерви 1](#_Toc515965330)

[9. Търговски и други задължения](#_Toc515965331) 9

[10. Финансови инстументи 1](#_Toc515965332)

[11. Свързани лица 1](#_Toc515965333)

[12. Събития след датата на отчетния период 1](#_Toc515965334)

[13. База за измерване 1](#_Toc515965335)

[14. Значими счетоводни политики 1](#_Toc515965336)

## 1.Статут и предмет на дейност

Кабиле ЛБ” АД е акционерно дружество, регистрирано в Ямболския окръжен съд по фирмено дело Nо 515/1996 г. Дружеството е учредено чрез подписка на учредително събрание, с решение №1302/15.05.1996 г. на Ямболския окръжен съд.

Предметът на дейността на дружеството се състои в изкупуване и преработка на мляко и млечни продукти и търговия. С решение на РВМС Ямбол от 14.11.2003 г. е разпоредено преустановяване на производствената дейност на предприятието. До този момент производствената дейност не е възобновявана.

Капиталът е 100% частна собственост. Собственици на капитала са: ТК -ХОЛД АД-113000 бр.; ЮГ МАРКЕТ АД-9348 бр; Център Строй ЕООД-41078 бр.; Приви АД-53219 бр. и Физически лица-13841 бр.

**2.База за изготвяне на финансовия отчет**

Финансовият отчет на „Кабиле ЛБ” АД е изготвен в съответствие с изискванията на Международните счетоводни стандарти, издание на Комитета за международни стандарти и приети за приложение от Европейския съюз. Към 31.12.2019 г. МСС включват Международните счетоводни стандарти, Международните стандарти за финансова отчетност (МСФО), Тълкуванията Постоянния комитет за разяснение и Тълкуванията на Комитета за разяснения на МСФО. Комитетът за МСС преиздава ежегодно стандартите и разясненията към тях, валидни за годината, за която са издадени. Голяма част от тях не са приложими за дейността на дружеството, поради специфичните въпроси, които се третират в тях.

Промените в МСС, които са настъпили от 1 януари 2019 г., не са оказали и не се очакват да окажат ефект върху прилаганата счетоводна политика по отношение на изготвяните от дружеството финансови отчети.

Същият е изготвен на основата на счетоводната концепция за историческата цена.

Всички данни са представени в настоящия финансов отчет в хиляди български лева.

## 3.Функционална валута и валута на представяне

Този финансов отчет е представен в Български лева (BGN), която е функционалната валута на Дружеството. Всички суми са закръглени до хиляда, освен когато е посочено друго.

## 4.Използване на приблизителни оценки и преценки

При изготвянето на този финансов отчет, ръководството е направило преценки, приблизителни оценки и допускания, които влияят на прилагането на счетоводните политики на Дружеството и на отчетените суми на активите и пасивите, приходите и разходите. Реалният резултат може да бъде различен от тези приблизителни оценки.

Приблизителните оценки и основните допускания се преразглеждат текущо. Преразглеждането на приблизителните оценки се признава проспективно.

## 5.Разходи за външни услуги

|  |  |  |  |
| --- | --- | --- | --- |
| *В хиляди лева* | ***Бел.*** | **2019** | **2018** |
| Одит,счетоводни и други услуги |  | 1 | 2 |
| Такси по изпълнителни дела |  | 3 |  |
| Такси за общ фин. надзор |  | 1 | 1 |
|  |  | 5 | 3 |

## 6.Финансови приходи и разходи

|  |  |  |  |
| --- | --- | --- | --- |
| *В хиляди лева* | ***Бел.*** | **2019** | **2018** |
|  |  |  |  |
| **Финансови приходи** |  |  |  |
| Приходи от лихви |  | - | - |
| **Финансови разходи** |  |  |  |
| Разходи за лихви, в т.ч.: |  | (14) | (8) |
| *-по заеми* |  | (8) | (8) |
| *-за забавени плащания* |  | (6) | - |
| **Нетни финансови разходи, признати в печалби и загуби** |  | (14) | (8) |
|  |  |  |  |

## 7.Търговски и други вземания

|  |  |  |  |
| --- | --- | --- | --- |
| *В хиляди лева* | ***Бел.*** | **2019** | **2018** |
|  |  |  |  |
| Вземания по съдебни дела |  | 405 | 405 |
|  |  |  |  |
|  |  | 405 | 405 |

## 8.Капитал и резерви

### (а) Регистриран капитал

|  |  |  |
| --- | --- | --- |
|  | Обикновени акции | |
| *В хиляди акции* | **2019** | **2018** |
| Издадени към 1 януари | 231 386 | 231 386 |
|  |  |  |
| **Издадени към 31 декември – напълно изплатени** | 231 386 | 231 186 |
|  |  |  |
|  | 231 386 | 231 386 |

### Основният капитал е представен по неговата номинална стойност и съответства на актуалната му съдебна регистрация. Към 31.12.2019 г. внесеният напълно основен капитал е в размер на 231 хил. лева и е разпределен в 231386 броя поименни акции /дялове/ с номинална стойност 1 /един/ лев.

## 9.Търговски и други задължения

### Търговски задължения

|  |  |  |  |
| --- | --- | --- | --- |
| *В хиляди лева* | ***Бел.*** | **2019** | **2018** |
|  |  |  |  |
| Задължения към ТК-Холд по получени заеми |  | 392 | 382 |
| Задължения към общините |  | 26 | 22 |
| Задължения към други кредитори |  | 13 | 9 |
|  |  | 431 | 413 |

## 10.Финансови инструменти

### (а) Управление на финансовия риск

Дружеството има експозиция към следните рискове от употребата на финансови инструменти:

* кредитен риск;
* ликвиден риск;
* пазарен риск.

### *(б) Общи положения за управление на риска*

Съветът на директорите носи отговорността за установяване и управление на рисковете, с които се сблъсква Дружеството.

Политиката на Дружеството за управление на риска е развита така, че да идентифицира и анализира рисковете, с които се сблъсква Дружеството, да установява лимити за поемане на рискове и контроли, да наблюдава рисковете и съответствието с установените лимити. Тези политики подлежат на периодична проверка с цел отразяване на настъпили изменения в пазарните условия и в дейността на Дружеството. Дружеството, чрез своите стандарти и процедури за обучение и управление, цели да развие конструктивна контролна среда, в която всички служители разбират своята роля и задължения.

### *(в) Кредитен риск*

Кредитният риск за Дружеството се състои от риск от финансова загуба ако клиент или страна по финансов инструмент не успее да изпълни своите договорни задължения. Кредитният риск произтича основно от вземания от клиенти и инвестиции в дългови ценни книжа.

Балансовата стойност на финансовите активи представлява максималната кредитна експозиция.

Дружеството няма дългови ценни книжа, които са просрочени, но не са обезценени към 31 декември 2019 г. (2018: нула).

### *(г) Ликвиден риск*

Ликвидният риск е рискът, че Дружеството ще има трудности при изпълнение на задълженията, свързани с финансовите пасиви, които се уреждат в пари или чрез друг финансов актив. Подходът на Дружеството за управление на ликвидността е да се осигури, доколкото е възможно, че винаги ще има достатъчно ликвидност, за да изпълни задълженията си, както при нормални, така и при стресови условия, както и без да се понесе неприемливи загуби или да се навреди на репутацията на Дружеството.

### *(д) Пазарен риск*

Пазарен риск е рискът при промяна на пазарните цени, като курс на чуждестранна валута, лихвени проценти или цени на капиталови инструменти, доходът на Дружеството или стойността на неговите инвестиции да бъдат засегнати. Целта на управлението на пазарния риск е да се контролира експозицията към пазарен риск в приемливи граници като се оптимизира възвръщаемостта.

#### Валутен риск

Дружеството е изложено на валутен риск при покупки и/или продажби и/или поемане на заеми във валута, различна от функционалната валута - BGN. Такива сделки са деноминирани предимно в (EUR), (USD), (GBP) и (CHF). От 1999 година обменният курс на Българския лев (BGN) е фиксиран към евро (EUR). Обменният курс е BGN 1.95583 / EUR 1.0.

## 11.Свързани лица

### (а) Предприятие-майка и крайно контролиращо лице

При сделки със свързани лица няма необичайни условия и отклонение от средните пазарни цени.

Свързани лица са:

|  | Сума в хил.лв | % на инвестицията в капитала на другото предприятие |
| --- | --- | --- |
| I.ТК Холд АД –дружество-майка | 108 | 48,84 |
| *1. Дъщерни дружества:* |  |  |
| *-Агрокомб АД* | *60* | *79,03* |
| *-Атлас АД в ликвидация* | *504* | *95,28* |
| *-Беласица АД* | *469* | *72,75* |
| *-Бял бор АД* | *47* | *73,72* |
| *-Добруджанска мебел АД* | *80* | *85,64* |
| *-Изгрев АД* | *54* | *79,72* |
| *-Кабиле ЛБ АД* | *108* | *48,84* |
| *-Каумет АД* | *681* | *90,67* |
| *-Милк Комерсиал ЕООД* | *3* | *100,00* |
| *-Модул АД* | *810* | *91,46* |
| *-Програмни продукти и системи АД* | *802* | *86,13* |
| *-Рален текс АД* | *40* | *82,43* |
| *-Рилски лен АД* | *3765* | *97,09* |
| *-Технотекс АД* | *651* | *90.56* |
| *-ТК Лизинг ООД* | *2* | *70,00* |
| *-ТК Пролайн АД* | *925* | *50,00* |
| *-Тунджа 73 ЕООД* | *49* | *100,00* |
|  |  |  |
| *2.Асоциирани дружества* |  |  |
| *-Кабиле ЛБ 98 АД* | *0,00* | *33,00* |
| *-Комплект ББ ООД* | *2* | *40,00* |
| *-Крепежи България трейдинг ООД* | *4* | *40,00* |
| *-Месопром-Видин ООД* | *0,00* | *32,97* |
| *-Випом АД* | *587* | *33,00* |
|  |  |  |
| *3.Други предприятия* |  |  |
| *-Вихрен-БЛ АД* | *6* | *4,33* |
| *-Машпроект инженеринг АД* | *0,00* | *0,35* |
| *-ППС-Имоти АД* | *340* | *13,18* |
| *-Хармония-ТМ АД* | *6* | *1,93* |

### (б) Сделки със свързани лица

|  |  |  |  |  |  |
| --- | --- | --- | --- | --- | --- |
| *В хиляди лева* |  | Стойност на сделките за годината приключила на  31 декември | | Крайни салда към  31 декември | |
|  |  | **2019** | **2018** | **2019** | **2018** |
| **Начислени лихви по получени заеми от свързани лица**  **ТК-Холд АД** |  | 8 | 8 | 120 | 112 |
|  |  |  |  |  |  |

## 12.Събития след датата на отчетния период

На 28.02.2020 г. се състоя ОСА на Кабиле-ЛБ АД, което взе решение по чл.252, ал.1, т.1 от Търговския закон за прекратявяне дейността и обявяване в ликвидация на Кабиле-ЛБ АД , поради обстоятелството, че чистата стойност на имуществото на дружеството по чл.247а, ал. 2 от ТЗ е под размера на вписания капитал, избор на ликвидатор и определяне на срок за ликвидация.

## 13.База за измерване

Този финансов отчет е изготвен на базата на историческата стойност.

## 14.Значими счетоводни политики

Дружеството е приложило последователно значимите счетоводни политики, представени по-долу, за всички периоди, представени в този финансов отчет.

По-долу е представен индекс на значимите счетоводни политики, за които повече информация е налична на следващите страници:

**(а) Приходи**

Приходи от продажба на стоки

Приход се признава, когато съществените рискове от собствеността са прехвърлени към купувача, получаването на възнаграждението е вероятно, свързаните разходи и възможните връщания на стоки могат да се определят надеждно, няма продължаваща свързаност на ръководството със стоките и сумата на прихода може да се измери надеждно. Приходите се признават нетно от връщания, търговски отстъпки и количествени рабати.

Прехвърлянето на рисковете и изгодите варира според конкретните условия на договора за продажба. При продажба на някои продукти, трансфер настъпва след получаването им от клиента.

Приходи от услуги

Дружеството признава приходи от предоставени услуги според степента на завършеност на сделката към отчетната дата. Степента на завършеност се определя чрез анализ на завършената работа.

Комисионни приходи

Когато Дружеството действа в качеството си на агент, а не на принципал по дадена транзакция, признатият приход е нетната сума на комисионата, получена от Дружеството.

Приходи от наеми на инвестиционни имоти

Приходите от наеми от инвестиционни имоти се признават по линеен метод за срока на наема. Лизингови стимули се признават като неделима част от общия приход от наем за срока на наема. Приходи от наем от други имоти се признават като други приходи.

(б) Безвъзмездни средства, предоставени от държавата

Дружеството признава безвъзмездни средства, предоставени от държавата, първоначално като отсрочени приходи по справедлива стойност, когато има достатъчна сигурност, че ще бъдат получени и че Дружеството ще изпълни условията, свързани със средствата; след това те се признават в печалби и загуби като други приходи на систематична база за полезния живот на актива.

Безвъзмездни средства, които компенсират Дружеството за извършени разходи, се признават в печалби и загуби на систематична база в периодите, в които възникват разходи.

### (в) Финансови приходи и разходи

Финансовите приходи и разходи на Дружеството включват:

* приходи от лихви;
* разходи за лихви;
* приход от дивиденти;
* дивиденти за преференциални акции, класифицирани като пасиви;
* нетна печалба или загуба при отписване на финансови активи на разположение за продажба;
* нетна печалба или загуба от финансови активи, отчитани по справедлива стойност през печалбата или загубата;
* валутни курсови печалби или загуби от финансови активи и финансови пасиви;
* обезценка на финансови активи (различни от търговски вземания);
* нетна печалба или загуба от хеджинг инструменти, които са признати в печалбата или загубата; и
* рекласификацията на нетна печалба, призната преди в ДВД.

Лихвени приходи или разходи се признават използвайки метода на ефективния лихвен процент. Приход от дивидент се признава в печалбата или загубата на датата, на която е установено правото на

Дружеството да получи плащане.

### (г) Чуждестранна валута

Сделките в чуждестранна валута се преизчисляват във функционалната валута на Дружеството по обменните курсове на датите на транзакциите.

Парични активи и пасиви, деноминирани в чужда валута, се преизчисляват във функционалната валута по обменния курс към отчетната дата. Не-парични активи и пасиви, които се оценяват по справедлива стойност в чуждестранна валута, се преизчисляват във функционалната валута по курса на датата, на която справедливата стойност е определена. Непарични позиции, които се оценяват по историческа цена в чуждестранна валута, не се преизчисляват.

Курсови разлики, възникващи от преизчислението на следните позиции се признават в ДВД:

* капиталови инструменти на разположение за продажба (освен при обезценка, когато валутните курсови разлики признати в друг всеобхватен доход се рекласифицират в печалби и загуби); или
* отговарящи на условията хеджинги на паричен поток, доколкото хеджингите са ефективни.

### (д) Данъци върху дохода

Данъкът върху печалбата за годината представлява текущи и отсрочени данъци. Данъкът върху печалбата се признава в печалби и загуби, с изключение на този, отнасящ се за бизнес комбинации или за статии, които са признати директно в собствения капитал, или в друг всеобхватен доход.

#### Текущ данък

Текущият данък е очакваното данъчно задължение или вземане върху облагаемата печалба или загуба за годината, прилагайки данъчните ставки, влезли в сила, или по същество въведени към отчетната дата, и всички корекции за данъчни задължения или вземания за предходни години. Текущият данък включва също данъчни ефекти от дивиденти.

#### Отсрочен данък

Отсрочените данъци се изчисляват върху временните разлики между сумите на активите и пасивите, признати във финансовия отчет, и сумите използвани за данъчни цели. Отсрочен данък не се признава за:

* временни разлики от първоначално признаване на активи и пасиви при сделка, която не е бизнес комбинация и която не засяга печалби и загуби, нито за счетоводни, нито за данъчни цели;
* разлики, свързани с инвестиции в дъщерни предприятия и съвместно контролирани предприятия, доколкото е вероятно, че те няма да имат обратно проявление в обозримото бъдеще; и
* облагаеми временни разлики, възникващи от първоначално признаване на репутация.

Отсрочен данък се оценява по данъчните ставки, които се очаква да се прилагат за временните разлики когато те се проявяват обратно, на базата на закони, които са в сила, или са въведени по същество към отчетната дата.

Отсрочените данъчни активи и пасиви се компенсират само ако има правно основание за приспадане на текущи данъчни активи и пасиви, и те се отнасят до данъци върху печалбата, наложени от едни и същи данъчни власти.

Актив по отсрочени данъци се начислява за неизползваните данъчни загуби, кредити и приспадащи се временни разлики, доколкото е вероятно бъдеща облагаема печалба да бъде налична, срещу която те да могат да бъдат използвани. Отсрочените данъчни активи се преглеждат към всяка отчетна дата и се намаляват доколкото не е вероятно повече бъдеща изгода да бъде реализирана.

При определянето на текущия и отсрочения данък Дружеството взема предвид ефекта от несигурни данъчни позиции и дали допълнителни данъци или лихви може да са дължими. Дружеството смята, че начисленията за данъчни задължения са адекватни за всички отворени данъчни години на базата на оценката на много фактори, включително интерпретиране на данъчни закони и предишен опит. Тази оценка се основава на приблизителни оценки и допускания и може да включва преценки за бъдещи събития. Може да се появи нова информация, според която Дружеството да промени своите преценки за адекватността на съществуващите данъчни задължения; такива промени в данъчните задължения биха засегнали разхода за данъци в периода, когато такова определяне бъде направено.

### (е) Материални запаси

### Материалните запаси се отчитат по по-ниската от тяхната себестойност и нетна реализируема стойност. Себестойността на материалните запаси се базира на принципа „първа входяща – първа изходяща”. В случая на произведена продукция и незавършено производство, себестойността включва подходящ дял от общопроизводствените разходи, базиран на нормалния оперативен капацитет.

### (ж) Нетекущи активи държани за продажба

Нетекущи активи, или групи за изваждане от употреба, съставени от активи и пасиви, се класифицират като държани за продажба, ако е много вероятно, че стойността им ще бъде възстановена основно чрез продажба, а не чрез продължаваща употреба.

Такива активи, или група за изваждане от употреба, обикновено се оценяват по по-ниската от тяхната балансова стойност и справедливата стойност, намалена с разходите за продажба. Всяка загуба от обезценка на група за изваждане от употреба се разпределя към активите и пасивите на пропорционална основа, с изключението че загуба не се разпределя за материалните запаси, финансови активи, отсрочени данъчни активи и инвестиционни имоти, които продължават да се отчитат в съответствие със счетоводните политики на Дружеството. Загуби от обезценка при първоначално класифициране като държани за продажба и последващи печалби или загуби от преоценка, се признават в печалби и загуби.

### (з) Имоти, машини, съоръжения и оборудване

#### Признаване и оценка

*Първоначално признаване*

Имотите, машините, съоръженията и оборудването се оценяват по цена на придобиване, намалена с натрупани амортизации и загуби от обезценка.

Когато в имотите, машините, съоръженията и оборудването се съдържат компоненти с различна продължителност на полезен живот, те се отчитат отделно (основни компоненти).

Печалби и загуби при отписване на имоти, машини, съоръжения и оборудване се признават в печалбата или загубата. Когато преоценени активи се продадат, сумите, включени в преоценъчен резерв, се рекласифицират в неразпределена печалба или загуба.

#### Рекласификация към инвестиционни имоти

Когато употребата на даден имот се промени от имот, ползван от собственика на инвестиционен имот, то тогава имотът се преоценява до справедлива стойност и се рекласифицира като инвестиционен имот. Всяка печалба, възникнала от тази преоценка, се признава в печалби и загуби, доколкото тя обръща предходна загуба от обезценка за специфичния имот, като всяка остатъчна печалба се признава в ДВД и се представя в преоценъчния резерв. Всяка загуба се признава в печалбата или загубата.

#### Последващи разходи

Последващи разходи се капитализират само когато е вероятно, че бъдещи икономически ползи от тези разходи ще бъдат получени от Дружеството.

***Амортизация***

Амортизацията се изчислява така, че да се изпише цената на придобиване на имотите, машините, съоръженията и оборудването, намалена с очакваната им остатъчна стойност, на база линейния метод за очакваните им полезни животи, като обикновено се признава в печалбата или загубата. Активи на лизинг се амортизират за по-късия измежду срока на договора и техния полезен живот, освен когато е почти сигурно придобиването на собствеността върху тях до края на срока на договора. Земята не се амортизира.

### (и) Нематериални активи

#### Признаване и оценка

Нематериални активи, придобити от Дружеството, имащи определен полезен живот, са представени по цена на придобиване, намалена с натрупана амортизация и загуби от обезценки.

#### Последващи разходи

Последващи разходи се капитализират само когато увеличават бъдещата икономическа полза от специфичния актив, за който се отнасят. Всички останали разходи, включително разходи за вътрешно генерирани репутация и търговски марки, се признават като разход в момента на тяхното възникване.

#### Амортизация

Амортизацията се изчислява така, че да се изпише цената на придобиване на нематериалните активи, намалена с очакваната им остатъчна стойност, на база линейния метод за очакваните им полезни животи, като обикновено се признава в печалбата или загубата.

### (й) Инвестиционни имоти

Инвестиционните имоти първоначално се оценяват по цена на придобиване и при последваща оценка по справедлива стойност, като промените се признават в печалбата или загубата.

Печалбата или загубата от продажбата на инвестиционен имот (разликата между нетните постъпления от продажбата и балансовата стойност на имота) се признава в печалбата или загубата за периода.

### (к) Финансови инструменти

Дружеството класифицира не-деривативните финансови активи в следните категории: финансови активи, отчитани по справедлива стойност през печалбата или загубата, финансови активи държани до падеж, заеми и вземания, и финансови активи на разположение за продажба.

Дружеството класифицира не-деривативните финансови пасиви като други финансови пасиви.

#### Не-деривативни финансови активи и финансови пасиви – признаване и отписване

Дружеството първоначално признава заеми и вземания и издадени дългови ценни книжа на датата, на

която те са възникнали. Всички други финансови активи и финансови пасиви се признават първоначално на датата на търгуване.

Дружеството отписва финансов актив, когато договорните права за паричните потоци от актива са погасени, или Дружеството прехвърли правата за получаване на договорените парични потоци от финансовия актив в сделка, според която значителна част от всички рискове и изгоди от собствеността на финансовия актив са прехвърлени, или нито прехвърля, нито задържа значителна част от всички рискове и изгоди от собствеността и не запазва контрол над прехвърления актив. Всяко участие в такъв отписан финансов актив, което е създадено или задържано от Дружеството, се признава като отделен актив или пасив.

Дружеството отписва финансов пасив, когато неговите договорни задължения са изпълнени, или са отменени, или са изтекли.

Финансови активи и пасиви се компенсират и нетната стойност се представя в отчета за финансово състояние тогава и само тогава, когато Дружеството има правно основание да нетира сумите и има намерение или да урежда на нетна база, или да реализира актива и да уреди пасива едновременно.

#### Не-деривативни финансови активи – оценяване

##### *Финансови активи, отчитани по справедлива стойност през печалбата или загубата*

Финансов актив се класифицира като отчитан по справедлива стойност в печалби и загуби, ако е държан за търгуване или е определен като такъв при първоначално признаване. Пряко свързаните разходи по сделката се признават в печалбата или загубата при възникване. Финансовите активи, отчитани по справедлива стойност в печалби и загуби, се оценяват по справедлива стойност и всички свързани промени, включително доходи от лихви или от дивиденти, се отчитат в печалбата или загубата.

##### *Финансови активи държани до падеж*

Тези активи се признават първоначално по справедлива стойност плюс всички пряко свързани разходи по сделката. След първоначално признаване те се оценяват по амортизирана стойност, по метода на ефективния лихвен процент.

##### *Заеми и вземания*

Тези активи се признават първоначално по справедлива стойност плюс всички пряко свързани разходи по сделката. След първоначално признаване те се оценяват по амортизирана стойност, по метода на ефективния лихвен процент.

##### *Пари и парични еквиваленти*

В отчета за паричните потоци пари и парични еквиваленти включват банкови овърдрафти, които са платими при поискване и са неразделна част от управлението на паричните наличности на Дружеството.

##### *Финансови активи на разположение за продажба*

Тези активи се признават първоначално по справедлива стойност плюс пряко свързаните разходи по сделката. След първоначално признаване те се оценяват по справедлива стойност, като промените, различни от загуби за обезценка и валутни курсови разлики от дългови инструменти (виж (е)(i)), се отчитат в ДВД и се представят в резерв за справедлива стойност. Когато такива активи се отписват, сумата, натрупана в резерва, се рекласифицира в печалбата или загубата.

#### Не-деривативни финансови пасиви – оценяване

Финансов пасив се класифицира като отчитан по справедлива стойност в печалби и загуби, ако е държан за търгуване или е определен като такъв при първоначално признаване. Пряко свързаните разходи по сделката се признават в печалбата или загубата при възникване. Финансов пасив, отчитан по справедлива стойност в печалби и загуби, се оценяват по справедлива стойност и всички свързани промени, включително разходи за лихви, се отчитат в печалбата или загубата.

Други не-деривативни финансови пасиви се признават първоначално по справедлива стойност, намалена с всички пряко свързани разходи по сделката. След първоначално признаване тези пасиви се оценяват по амортизирана стойност, като се използва методът на ефективния лихвен процент.

(к)Акционерен капитал

##### *Обикновени акции*

Допълнителните разходи, пряко свързани с издаването на обикновените акции, нетно от данъчни ефекти, се признават като намаление на собствения капитал.

##### *Обратно изкупуване и повторно издаване на обикновени акции (изкупени собствени акции)*

При изкупуване на собствени акции, платената сума, която включва директно свързаните разходи, нетно от данъци, се признава като намаление в собствения капитал. Обратно изкупените собствени акции се представят в резерва от собствени акции. Когато изкупени собствени акции в последствие бъдат продадени или бъдат преиздадени, получената сума се признава в увеличение на собствения капитал, а печалбата/загубата от сделката се представя в премиен резерв.

### (л) Обезценка

#### Не-деривативни финансови активи

Финансови активи, които не се отчитат по справедлива стойност в печалби и загуби, се преглеждат към всяка отчетна дата, за да се прецени дали съществуват обективни доказателства за обезценка.

Обективно доказателство, че финансов актив е обезценен, включва:

* неизпълнение или просрочие от длъжника;
* преструктуриране на задължението към Дружеството при условия, които Дружеството иначе не би разглеждало;
* индикации, че длъжник или емитент ще изпадне в несъстоятелност;
* неблагоприятни промени в статуса на плащания на длъжник или емитент;
* изчезването на активен пазар за дадена ценна книга;
* наблюдаеми данни, които показват, че има измеримо намаление на очакваните парични потоци от група финансови активи.

За инвестиция в капиталова ценна книга обективно доказателство за обезценка включва значителен или продължителен спад в справедливата стойност под нейната цена на придобиване. За значителен спад Дружеството счита 20 процента, а за продължителен спад се счита период от 9 месеца.

### *Финансови активи отчитани по амортизирана стойност*

Дружеството взима предвид доказателства за обезценка на тези активи, както за конкретен актив, така и на колективно равнище. Всички индивидуално значими активи се проверяват за специфична обезценка. Тези, за които няма специфична обезценка, след това се проверяват колективно за обезценка, която е възникнала, но все още не е идентифицирана. Активите, които не са индивидуално значими, се проверяват колективно за обезценка. Колективната проверка се прави като се групират заедно активи със сходни характеристики на риска.

При проверката на колективно ниво за обезценка, Дружеството използва историческа информация за времето за възстановяване и размера на възникналите загуби, и прави корекция ако текущите икономически и кредитни условия са такива, че е вероятно реалните загуби да бъдат по-големи или по-малки от предполаганите на базата на историческите тенденции.

Загубата от обезценка се изчислява като разликата между отчетна стойност на актива и настоящата стойност на очакваните бъдещи парични потоци, дисконтирани с оригиналния ефективен лихвен процент. Загуба от обезценка се признава в печалби и загуби и се отразява в корективна сметка. Когато Дружеството определи, че няма реалистична възможност за възстановяване на актива, съответните суми се отписват. Ако загубата от обезценка впоследствие намалее, и намалението може обективно да се свърже със събитие, настъпило след признаването на обезценка, тогава признатата преди загуба от обезценка се отразява обратно през печалбата или загубата.

##### *Финансови активи на разположение за продажба*

Загуба от обезценка по отношение на финансов актив на разположение за продажба се признава чрез рекласификация на загубите натрупани в резерв от справедлива стойност в печалбата или загубата. Рекласифицираната сума е разликата между цената на придобиване (нетно от изплащания на главница и амортизация) и текущата справедлива стойност, намалена със загуба от обезценка призната преди в печалбата или загубата. Ако справедливата стойност на обезценена дългова ценна книга на разположение за продажба в последствие се увеличи, и увеличението може обективно да бъде свързано със събитие, настъпило след признаването на загубата от обезценка в печалбата или загубата, тогава загубата от обезценка се възстановява обратно в печалбата или загубата; в други случаи се възстановява в ДВД.

#### Не-финансови активи

Отчетните стойности на нефинансовите активи на Дружеството (различни от инвестиционни имоти, материални запаси и отсрочени данъчни активи) се преглеждат към всяка отчетна дата с цел да се определи дали има индикации за обезценка. В случай, че съществуват такива индикации, се прави приблизителна оценка на възстановимата стойност на актива. За нематериални активи с неопределен полезен живот, или които още не са готови за употреба, възстановимата стойност се определя на всяка година по едно и също време. Загуба от обезценка се признава в случай, че балансовата стойност на един актив или обект, генериращ парични потоци (ОГПП), превишава неговата възстановима стойност.

Възстановимата стойност на актив или ОГПП, е по-високата от неговата стойност в употреба и справедливата му стойност, намалена с разхода по продажба. При оценката на стойността в употреба, бъдещите парични потоци се дисконтират до сегашната им стойност, като се прилага дисконтов процент преди данъци, отразяващ текущите оценки за пазара, цената на парите във времето и риска специфичен за актива или за ОГПП. За целта на теста за обезценка, активи, които не могат да бъдат тествани индивидуално, се групират заедно в най-малката възможна група активи, генерираща парични постъпления от продължаваща употреба, които са в голяма степен независими от паричните постъпления от други активи или ОГПП.

#### Не-финансови активи

Загуби от обезценка се признават в печалби и загуби за активи, които не са преоценени. Загуба от обезценка за преоценен актив се признава в ДВД, доколкото тази обезценка не надвишава сумата на преоценъчния резерв за същия актив. Такава загуба от обезценка за преоценен актив намалява преоценъчния резерв за същия актив. Загуби от обезценка признати за ОГПП се разпределят така, че да намалят балансовите стойности на активите в обекта пропорционално.

Загуба от обезценка се възстановява само до такава степен, че балансовата стойност на актива не надвишава балансовата стойност, която би била определена, след приспадане на амортизация, ако загуба от обезценка не е била признавана.

### (м) Провизии

Провизиите се определят чрез дисконтиране на очакваните бъдещи парични потоци с лихвен процент преди данъци, който отразява текущата пазарна стойност на парите във времето и рисковете, специфични за задължението. Олихвяването на дисконтираната стойност се признава като финансов разход.

### (н) Лизинг

#### Определяне дали дадено споразумение съдържа лизинг

При възникване на споразумението, Дружеството определя дали то е, или съдържа лизинг.

При възникване или след повторна оценка на споразумение, което съдържа лизинг, Дружеството разделя плащания и други изисквани възнаграждения по това споразумение, на такива за лизинг, и такива за други елементи, въз основа на относителните им справедливи стойности. Ако Дружеството заключи, че за даден финансов лизинг е невъзможно да се разделят плащанията надеждно, актив и пасив се признават в размер, равен на справедливата стойност на базовия актив; в последствие пасивът се намалява, когато се извършват плащанията, и се признава вменен финансов разход върху пасива като се използва диференциалния лихвен процент на Дружеството.

#### Наети активи

Лизинговите договори, по силата на които на Дружеството се прехвърлят всички значими рискове и изгоди от собствеността, се класифицират като финансов лизинг. При първоначално признаване наетите активи се отчитат по по-ниската от справедлива стойност и настояща стойност на минималните лизингови плащания. След първоначално признаване, активът се отчита според счетоводната политика, приложима за съответния актив.

Различни от тези лизингови договори са договори за оперативен лизинг и те не се признават в отчета за финансовото състояние на Дружеството.

#### Плащания по лизингови договори

Плащанията по оперативен лизинг се признават в печалби и загуби на база линейния метод за периода на лизинговия договор. Получени лизингови стимули се признават като неразделна част от общите лизингови разходи през периода на договора.

Минималните лизингови вноски по финансов лизинг се разпределят между финансови разходи и намаляване на неуредените задължения. Финансовите разходи се разпределят към всеки период за времето на лизинговия срок така, че да се постигне постоянен периодичен лихвен процент на остатъка от задължението.

Съставител ССП Милк Комерсиал ЕООД

Чрез Управителя:

/Д. Маркова/

Изпълнителен директор :

/И. Стойкова/